مطیع اللہ خان

مطیع اللہ خان، فیلڈ ہاکی کھلاڑی تھے جنہوں  نے تین اولمپکس میں پاکستان کی نمائندگی کی تھی۔

پیدائش 
31 جنوری 1938ء کو بہاولپور میں پیدا ہوئے،

کیرئیر
اولمپین مطیع اللہ خان لیفٹ آوٹ کی پوزیشن پر کھیلا کرتے تھے، انہوں نے پاکستان کی جانب سے تین اولمپکس میں نمائیندگی کی، اور 1956ء میلبورن اولمپکس میں سلور میڈل، 1960ء روم اولمپکس میں گولڈ میڈل اور 1964ء ٹوکیو اولمپکس میں سلور میڈل حاصل کیا۔ اس کے علاوہ 1962ء جکارتہ ایشین گیمز میں گولڈ میڈل حاصل کیا۔

انہوں نے 68 انٹرنیشنل میچز کھیلے اور 13 گول سکور کئے۔ دنیائے ہاکی کے دو بہترین کھلاڑی اولمپین سمیع اللہ خان (فیلڈ ہاکی) اور اولمپین کلیم اللہ خان (فیلڈ ہاکی) انکے بھتیجے ہیں۔ بہاولپور میں ہاکی سٹیڈیم بھی انکے نام سے منسوب کیا گیا ہے۔ 1963ء میں پاکستان ہاکی میں نمایاں خدمات کے اعتراف میں حکومت پاکستان کی جانب سے انکو تمغہ امتیاز سے بھی نوازا گیا،

وفات
مطیع اللہ خان 12 اگست 2022ء کو وفات پا گئے، ان کو گزشتہ روز طبیعت خراب ہونے پر بہاولپور وکٹوریہ اسپتال میں منتقل کیا گیا تھا تاہم وہ جانبر نہ ہو سکے بہاولپور میں تدفین کی گئی۔

حوالہ جات

پاکستانی ہاکی کے مرد کھلاڑی
اولمپک میں پاکستان کی نمائندگی کرنے والے ہاکی کے کھلاڑی